**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. június 27-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 69/2024.(V.23.) határozata a napirend elfogadásáról**

Balatonberény Község Önkormányzat Képviselő-testülete a 2024. május 23-i nyilvános ülésének napirendjét az alábbiak szerint állapítja meg:

1. Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről

Előadó: Druskoczi Tünde polgármester

1. **Belső ellenőrzésről tájékoztató**

Előadó: Takácsné dr. Simán Zsuzsanna jegyző

1. **Az önkormányzati vagyongazdálkodásról szóló 11/2013.(V.2.) önkormányzati rendelet felülvizsgálata**

Előadó: Druskoczi Tünde polgármester

1. **Az Önkormányzat 2023. évi költségvetéséről szóló 3/2023. (II.27.) önkormányzati rendelet módosítása**

Előadó: Druskoczi Tünde polgármester

1. **Az önkormányzat 2023. évi zárszámadása**

Előadó: Druskoczi Tünde polgármester

1. **A Balatonberényi Településüzemeltetési és Fejlesztési Közhasznú Nonprofit Kft. 2023. évi zárszámadása**

Előadó: Véghelyi Róbert ügyvezető

1. **Tájékoztató az üdülési szezonra való felkészülésről**

Előadó: Véghelyi Róbert ügyvezető

1. **Alapszolgáltatási Központ tevékenységéről beszámoló**

Előadó: Pungor-Horváth Barbara központ vezetője

1. **Gyermekvédelmi törvényből eredő feladatok végrehajtásának értékelése**

Előadó: Takácsné dr. Simán Zsuzsanna jegyző

1. **Beszámoló a Közös Önkormányzati Hivatal 2023. évi munkájáról**

Előadó: Takácsné dr. Simán Zsuzsanna jegyző

1. **Marcali Kistérségi Többcélú Társulás – Társulási megállapodás módosítása**

Előadó: Druskoczi Tünde polgármester

1. **Balatonszentgyörgy Környéki Önkormányzatok Társulása Társulási Megállapodásának módosítása**

Előadó: Druskoczi Tünde polgármester

1. **Egyebek**

Előadó: Druskoczi Tünde polgármester

Határidő: 2024. május 23.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 70/2024.(V.23.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. május 23.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. május 23.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 71/2024.(V.23.) határozata a 2023. évről szóló összefoglaló belső ellenőrzési jelentésről**

Balatonberény Község Önkormányzat Képviselő-testülete megismerte a 2023. évben végzett belső ellenőrzési jelentést, a 2023. évről szóló összefoglaló belső ellenőrzési jelentést és azt tudomásul veszi.

Határidő: 2024. május 23.

Felelős: Takácsné Dr. Simán Zsuzsanna

**Intézkedést nem igényelt.**

**Balatonberény Község Önkormányzata Képviselő-testületének 72/2024.(V.23.) határozata a Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság 2023. évi pénzügyi beszámolójának elfogadásáról**

Balatonberény Község Önkormányzat Képviselő-testülete a Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság 2023. évi pénzügyi beszámolóját 160.898 E Ft mérlegfőösszeggel, és 9.389 E Ft tárgyévi adózott eredménnyel jóváhagyja.

Határidő: Kft értesítése 8 nap

Felelős: Druskoczi Tünde polgármester

**A Kft. ügyvezetője részére a képviselő-testület határozatát kézbesítettük.**

**Balatonberény Község Önkormányzata Képviselő-testületének 73/2024.(V.23.) határozata a Balatonberényi Nonprofit Kft-nek a 2024. évi szezonra való felkészüléséről**

Balatonberény Község Önkormányzat Képviselő-testülete a Balatonberényi Településüzemeltetési és Fejlesztési Közhasznú Nonprofit Korlátolt Felelősségű Társaság ügyvezetőjének beszámolóját a 2024. évi szezonra való felkészülésről elfogadja.

Határidő: Kft értesítése 8 nap

Felelős: Druskoczi Tünde polgármester

**Az ügyvezetőt a döntésről értesítettük.**

**Balatonberény Község Önkormányzata Képviselő-testületének 74/2024.(V.23.) határozata a Balatonkeresztúri Alapszolgáltatási Központ 2023. évi szakmai beszámolójáról**

Balatonberény Község Önkormányzat Képviselő-testülete az Alapszolgáltatási Központ 2023. évi tevékenységéről adott beszámolót megismerte, megtárgyalta és azt elfogadja. A képviselő-testület megköszöni az Alapszolgáltatási Központ munkatársainak eddig végzett áldozatos munkáját.

Határidő: vezető értesítésére 8 nap

Felelős: Druskoczi Tünde polgármester

**Az Alapszolgáltatási Központ vezetője a döntésről értesült.**

**Balatonberény Község Önkormányzata Képviselő-testületének 75/2024.(V.23.) határozata a gyermekvédelmi törvényből eredő feladatok végrehajtásának értékeléséről**

1. Balatonberény Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény szerinti gyermekjóléti és gyermekvédelmi feladatok ellátásáról szóló előterjesztést megtárgyalta és értékelte.
2. Balatonberény Község Önkormányzat Képviselő-testülete az előterjesztésben foglaltakat elfogadja és a Család- és Gyermekjóléti Szolgálat, valamint az Alapszolgáltatási Központ beszámolóit és tevékenységét jónak értékeli.

Határidő: 2024. május 31.

Felelős: Takácsné dr. Simán Zsuzsanna jegyző

**Külön intézkedést nem igényelt.**

**Balatonberény Község Önkormányzata Képviselő-testületének 76/2024.(V.23.) határozata a Balatonkeresztúri Közös Önkormányzati Hivatal 2023. évi munkájáról adott beszámolóról**

Balatonberény Község Önkormányzat Képviselő-testülete a Balatonkeresztúri Közös Önkormányzati Hivatal 2023. évi munkájáról adott beszámolót elfogadja.

Határidő: értelemszerűen

Felelős: Takácsné dr. Simán Zsuzsanna jegyző

**Külön intézkedést nem igényelt.**

**Balatonberény Község Önkormányzata Képviselő-testületének 77/2024.(V.23.) határozata a Marcali Kistérségi Többcélú Társulás Társulási Megállapodásának módosításáról**

Balatonberény Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosításáról szóló előterjesztést megtárgyalta és az alábbi határozatot hozza:

Balatonberény Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosítását a tanács által 2024. április 25-i társulási ülésen elfogadott formában, valamint a Megállapodás 1. és 3. számú függelékét 2024. július 1-i hatálybalépéssel az előterjesztéshez mellékelt formában elfogadja.

A képviselő-testület felkéri a polgármestert, hogy a döntésről a Társulás Elnökét írásban tájékoztassa.

Határidő: 8 nap

Felelős: Druskoczi Tünde polgármester

**A társulás elnökének a képviselő-testület határozatát megküldtük.**

**Balatonberény Község Önkormányzata Képviselő-testületének 78/2024.(V.23.) határozata a** **Balatonszentgyörgy Környéki Önkormányzatok Társulása Társulási Megállapodásának módosításáról**

Balatonberény Község Önkormányzat Képviselő-testülete a Balatonszentgyörgy Környéki Önkormányzatok Társulása Társulási Megállapodása módosításában foglaltakat megismerte, megtárgyalta, a képviselő-testület a módosításokkal egységes szerkezetbe foglalt Társulási Megállapodást elfogadja.

Határidő: azonnal

Felelős: polgármester

**A társulás részére a képviselő-testület döntését megküldtük.**

**Balatonberény Község Önkormányzata Képviselő-testületének 79/2024.(V.23.) határozata a** **balatonberényi postaépület megvásárlásáról**

Balatonberény Község Önkormányzat Képviselő-testülete megismerte a Magyar Posta Zrt. Nyugat-magyarországi Ingatlangazdálkodási Osztályának megkeresésében foglaltakat, és felkéri a polgármestert, hogy településüzemeltetési közfeladat-ellátás céljából tegyen vételi ajánlatot a Balatonberény 45 hrsz-ú ingatlan megvételére bruttó 14.000.000 Ft egyösszegű, vagy bruttó 20.000.000 Ft három részletben megfizetendő vételár felajánlása mellett.

A képviselő-testület felhatalmazza a polgármestert az adásvételi szerződés előkészítése érdekében valamennyi szükséges jognyilatkozat megtételére és dokumentum aláírására.

Határidő: értelemszerűen

Felelős: Druskoczi Tünde polgármester

**A vételi ajánlatot írásban megtettük a Magyar Posta Zrt. Nyugat-magyarországi Ingatlangazdálkodási Osztálya felé.**

**Balatonberény Község Önkormányzata Képviselő-testületének 80/2024.(V.23.) határozata a** **2024. évi gyermeknap megrendezéséről**

Balatonberény Község Önkormányzat Képviselő-testülete a 2024. évi gyermeknap megrendezése mellett dönt 250.000 Ft költségkeretből a 2024. évi költségvetési tartalék terhére

Határidő: értelemszerűen

Felelős: Druskoczi Tünde polgármester

**A testület határozatának megfelelően a gyermeknap az önkormányzat szervezésében megrendezésre került.**

**Balatonberény Község Önkormányzata Képviselő-testületének 81/2024.(V.30.) határozata a napirend elfogadásáról**

Balatonberény Község Önkormányzat Képviselő-testülete a 2024. május 30-i nyilvános rendkívüli ülésének napirendjét az alábbiak szerint állapítja meg:

1. HM Üdülő bérleti ügye

Előadó: Druskoczi Tünde polgármester

1. **Egyebek**

Előadó: Druskoczi Tünde polgármester

Határidő: 2024. május 30.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 82/2024.(V.30.) határozata a balatonberényi volt HM Üdülő bérleti szerződéséről**

Balatonberény Község Önkormányzatának Képviselő-testülete a II. Kerület Utánpótlás Futball Club kérelmét megismerte, megtárgyalta és a bérleti szerződés módosításához nem járul hozzá.

Határidő: kérelmező bérlő értesítésére 3 nap

Felelős: Druskoczi Tünde polgármester

**A bérlő a döntésről értesült.**

**Balatonberény Község Önkormányzata Képviselő-testületének 83/2024.(V.30.) határozata a Balatontourist Kft-vel megkötendő bérleti szerződés időtartamáról**

Balatonberény Község Önkormányzatának Képviselő-testülete nem támogatja, hogy a bérleti szerződés időtartama 2033. december 31. napjáig tartson.

Határidő: azonnal

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 84/2024.(V.30.) határozata a Balatontourist Kft-vel megkötendő bérleti szerződés időtartamáról**

Balatonberény Község Önkormányzatának Képviselő-testülete támogatja, hogy a bérleti szerződés időtartama 2038. december 31. napjáig tartson.

Határidő: azonnal

Felelős: Druskoczi Tünde polgármester

**A bérleti szerződés további egyeztetése a döntésnek megfelelően folytatódott.**

**Balatonberény Község Önkormányzata Képviselő-testületének 85/2024.(V.30.) határozata a Magyar Falu Program keretében meghirdetett „Út, híd, járda építése/felújítása” pályázati lehetőségről**

Balatonberény Község Önkormányzatának Képviselő-testülete a Magyar Falu Program keretében támogatja pályázat benyújtását a Csicsergő sétány burkolatépítése és ároktisztítása céljából.

Felkéri a polgármestert, hogy a pályázatot készítse elő, valamint felhatalmazza a polgármestert a pályázat benyújtásához szükséges intézkedések és nyilatkozatokat megtételére.

Határidő: értelemszerűen

Felelős: Druskoczi Tünde polgármester

**A benyújtandó pályázat előkészítése folyamatban van.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A Balatontourist Kft-vel megkötendő új bérleti szerződést megküldtük aláírásra. Várhatóan a jövő héten kiállítható lesz az I. félévre az emelt összegű bérleti díjról szóló számla.

A HM Üdülő bérleti szerződéstől való elállási nyilatkozatot elpostáztuk a II. Kerület UFC elnökének a bérleti szerződés 11./ a.) pontja alapján figyelemmel arra, hogy a bérlő 2024. május 31. napjáig a bérleti szerződés 8./ pontjában írtak szerinti módon nem igazolta, hogy a pályázati dokumentációban írtak megvalósításához szükséges pénzügyi fedezet a rendelkezésére áll.

A DIVINUS Befektetési Alapkezelő Zártkörűen Működő Részvénytársasággal megkötöttük a településrendezési szerződést a Balatonberény 657/20 hrsz.-ú „kivett üdülőépület, udvar megjelölésű”, 15.903 m2 nagyságú, ténylegesen Balatonberény, Hétvezér u. 8. szám alatt található ingatlanra vonatkozóan.

**Döntési javaslat**

**Balatonberény község Önkormányzat Képviselő-testületének ../2024.(VI.27.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2024. június 27.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2024. június 27.

Felelős: Druskoczi Tünde polgármester

Balatonberény, 2024. június 20.

Druskoczi Tünde sk.

polgármester